**Rondel de Iarnă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondel de Iarnă

Norii-şi descarcă povara

Din văzduh, încet pe glie,

Şi-n mantia-i... - argintie

Se-nveşmântă toată ţara!

Ninge din zori până seara,

Ninge-ntruna! Pe câmpie,

Norii-şi descarcă povara

Din văzduh, încet pe glie.

Glia astfel,... primăvara

O aşteaptă-n nostalgie -

Cât mai plină vrea să fie!

Că ce-i iarna, nu e vara...

Norii-şi descarcă povara,

Din vâzduh, încet pe glie.

Flavius Laurian Duverna